
NOTĂ DE FUNDAMENTARE
	Planului Național de Redresare și Reziliență, Componenta 10 – Fondul Local

I1.4.Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan;


	Asigurarea infrastructurii pentru transport verde în comuna Liebling
- Realizarea de piste pentru biciclete la nivel local-

	1.
	Descrierea pe scurt a situației actuale (date statistice, elemente specifice, etc.)
         În prezent comuna Liebling nu beneficiază de infrastructură specifică pentru deplasarea bicicliștilor, fiind utilizate preponderent zonele trotuarelor sau ale potecilor de circulație pietonală.
         Comuna Liebling, are o populație de 4.115 locuitori cu un număr de 1173 autovehicule înregistrate la primărie, fapt ce denotă o nevoie urgentă de introducere de noi posibilități de deplasare pentru locuitori și accesibilizarea traseelor importante din comună și pentru cicliști.

         Datorită configurației urbanistice a localităților din județul Timiș, profilurile stradale generoase (18-30 m) permit în majoritatea localităților amenajarea de zone pentru circulație ciclistică fără a amesteca tipurile de fluxuri de circulație.



	2.
	Necesitatea și oportunitatea investiției pentru care se aplică
   Necesitatea și oportunitatea investițiilor din domeniul transportului verde, specific al pistelor pentru biciclete, este dată de mai mulți factori.
     Contextul pandemic a schimbat necesitățiile și condițiile de deplasarea ale oamenilor atât în mediul urban, cât și în zonele rurale. Astfel, în prezent, atât prin recomandările date de către Comisia Europeană, prin ANEXĂ AVIZ CJT, prin planurile anuale de investiții dar și prin stilul de viață adaptat la condițiile pandemice, se impun măsuri și viziuni politice și investiționale care să propună dezvoltarea de infrastructură pentru mijloace de transport alternativ și prietenos cu mediul și care să nu prejudicieze în mod semnificativ ( principiul DNSH).

	3.
	Corelarea cu proiecte deja implementate la nivel local
   În prezent, realizarea de investiții care au ca obiectiv dezvolatarea infrastructurii pentru bicicliști fac parte și se regăsesc în documentațiile strategice ale județului Timiș, respectiv Strategia de Dezvoltare Economică și Socială a Județului Timiș 2021-2027, aprobată prin HCL Nr.10/26.01.2022. 

	4.
	Corelarea cu proiecte în curs de implementare de la nivel local

    Investiția propusă este în acord și corelare cu documentele strategice de prioritizare ale investițiilor și nu se suprapune peste lucrări situate în aceeași fază de realizare.

	5.
	Corelarea cu celelalte proiecte pentru care se aplică la finanțare
   Solicitantul a optat pentru accesarea investițiilor cuprinse pe linia de investiții:

I1.4.Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan; 

cu îndeplinirea condiției de instalare a cel puțin două stații de încărcare pentru vehicule electrice în conformitate cu Anexa 1 la Ghid specific- Fondul Local.

	6.
	Efectul pozitiv previzionat prin realizarea obiectivului de investiții:
     Realizarea acestei investiții urmărește să încurajeze deplasările nemotorizate pe sectoarele vizate și astfel să contribuie la reducerea cantității de dioxid de carbon emisă de către traficul motorizat. De asemenea va spori mobilitatea locuitorilor care nu dețin autovehicule și va crea un cadru sigur pentru deplasarea bicicliștilor.

	7.
	Modul de îndeplinire a condițiilor aferente investițiilor
    Investiția propusă prin prezenta solicitare respectă condițiile de eligibilitate prevăzute în cadrul Anexei 1 la Ghidul solicitantului pentru Componenta 10- Fondul Local, atât cele referitoare la solicitant, eligibilitatea activităților și cheltuielilor, condițiile generale de eligibilitate și condiția privind includerea stațiilor de reîncărcare pentru vehicule electrice, astfel:
Privind eligibilitatea solicitantului:

 I. Solicitantul investiției este comuna Liebling, jud. Timiș, eligibilă astfel pentru :
I.1 Intervenții pentru mobilitatea urbană verde
      I.1.1. Mobilitatea urbană verde - înnoirea parcului de vehicule destinate transportului public
În cadrul acestei investiții va fi eligibilă achiziționarea în parteneriat cu MDLPA de microbuze nepoluante  (ce au zero emisii gaze de eșapament) utilizate în scopuri comunitare.
      I.1.2. Mobilitatea urbană verde - ITS/alte infrastructuri TIC (sisteme inteligente de management urban/local)
       I.1.3. Mobilitatea urbană verde - asigurarea infrastructurii pentru transportul verde - puncte de reîncărcare pentru vehiculele electrice
       I.1.4. Mobilitatea urbană verde - asigurarea de piste pentru biciclete și alte vehicule electrice ușoare la nivel local/metropolitan
I.2 Construirea de locuințe nZEB plus pentru tineri/ locuințe de serviciu pentru specialiști din sănătate și învățământ
I.3. Reabilitare moderată clădiri publice pentru a îmbunătăți serviciile publice prestate la nivelul unităților administrativ-teritoriale
I.4.  Elaborarea/actualizarea în format digital a documentațiilor de amenajarea teritoriului și de urbanism: Plan Urbanistic General/Plan Urbanistic Zonal.
II.Privind eligibilitatea activităților și cheltuielilor
I1.4. Mobilitatea urbană verde - asigurarea de piste pentru biciclete și alte vehicule electrice ușoare la nivel local/metropolitan
A. Activități eligibile:

B. Lucrări de construcție pentru realizarea/modernizarea infrastructurii pentru biciclete/mijloace de transport nemotorizate: piste pentru biciclete, inclusiv pasaje și poduri de-a lungul acestora. 

C. Lucrări de construcție pentru refacerea străzilor/trotuarelor în zona adiacentă în care au fost realizate pistele pentru biciclete (refacerea carosabilului/înlocuirea bordurilor) - în limita a 10% din valoarea proiectului.

D. Lucrări de construcție pentru montarea echipamentelor de protecție.

E. Lucrări de construcție pentru montarea echipamentelor de semnalizare.

F. Obținerea și amenajarea terenului. 

G. Achiziția echipamentelor de protecție și a echipamentelor de semnalizare.

H. Activități de proiectare și asistență tehnică: cheltuieli pentru (documentaţii suport) şi obținere avize, acorduri, autorizații.
· Condiții ce trebuie îndeplinite:

· Alinierea obligatorie a investițiilor cu Planurile de Mobilitate Urbană Durabilă/Strategiile Integrate de Dezvoltare Urbană/Planurile Urbanistice Generale, aprobate sau în curs de elaborare /aprobare;

· Asigurarea unor benzi preferențiale pentru transportul public curat pentru drumurile publice care au cel puțin trei benzi pe sens (condiție valabilă numai pentru unitățile administrativ teritoriale cu drumuri publice care au cel puțin trei benzi pe sens);

· Infrastructura va avea în vedere prevederile/recomandările Ghidului de proiectare a infrastructurii pentru biciclete care conține cerinţe generale de calitate a infrastructurii pentru biciclete şi trotinete electrice – trasee, parcaje – în vederea asigurării viabilității acesteia. 

· Pista pentru biciclete:

· Este o infrastructură cu utilizare obligatorie, atunci când există, pentru toate categoriile de bicicliști și pentru toate categoriile de biciclete. Pe pista pentru biciclete circulă şi trotinetele electrice conform prevederilor legislaţiei privind circulaţia pe drumurile publice.

· Pista pentru biciclete și zona adiacentă acesteia trebuie să îndeplinească, simultan, următoarele condiții:

· În mediul urban se va asigura o lățime de minimum 1,2 m pentru pistele cu un singur sens și minimum 2,4 m pentru cele cu dublu sens, fără obstacole, pe toată lungimea traseului (Se recomandă că lățimea optimă a unei piste pentru biciclete cu un singur sens să fie de minimum 1,5 m, iar a celei cu dublu sens de minimum 3,0 m pentru asigurarea siguranței circulației bicicliștilor și posibilitatea utilizării acestora de categorii diferite de biciclete/utilizatori). 

· În cazul pistelor pentru biciclete amenajate în mediul rural, inclusiv în extravilan, se admite o lățime de minimum 1,0 m pentru pistele cu un singur sens și minimum 2,0 m pentru pistele cu dublu sens.

· Asigurarea unei înălţimi de liberă de trecere pe sub obstacole de minimum 2,50 m sau, dacă infrastructura deja există, de minimum 2,10 m în tuneluri, pe pasaje și poduri;

· În situația pistelor amenajate în mediul urban, se va asigura un spațiu de siguranță de 0,5 m liber de orice obstacol. În plus, în zona interioară a virajelor se interzic obstacolele mai înalte de 1 m la o distanţă cuprinsă între 0,5 m şi 1 m; 

· În cazul pistelor amenajate în extravilan, se va asigura un spațiu de siguranță de 0,5 m în lateralele pistei pentru biciclete, iar în cazul celor amenajate în mediul rural se va asigura un spațiu de siguranță de 0,5 m. 

· Asigurarea unei suprafețe a pistei pentru biciclete dintr-un material rigid, stabil, cu un finisaj antiderapant, pe toată lungimea traseului;

· Asigurarea unui sistem de scurgere și evacuare a apei pluviale astfel încât să nu existe pericol de băltire pe suprafața pistei;

· Pista pentru biciclete este proiectată pentru deplasarea cu o viteză de 30 km/h;

· Asigurarea legăturii facile și în siguranță cu partea carosabilă destinată traficului general, la capete.
· Pista/Culoarul pentru biciclete:

· Lățimea unui culoar pentru biciclete este de 1,5 metri, inclusiv marcajul de delimitare. În unele cazuri, dacă traficul motorizat este foarte scăzut, lățimea unui culoar pentru biciclete poate să fie de minimum 1 m lățime, exclusiv marcajul de delimitare, dacă pe suprafața de rulare nu sunt capace de canalizare sau alte denivelări care ar putea determina utilizatorii să le ocolească. În cazul în care se amenajează un culoar pentru biciclete pe o bandă de circulație deja marcată se admite o lățime de 1,2 metri între marcajele de delimitare.
· Proiectarea unui culoar pentru biciclete trebuie să țină cont de suprafața părții carosabile ce va fi atribuită circulației bicicletelor (canalizări, șanțuri pentru scurgerea apei etc). Traiectoria bicicletelor trebuie să fie previzibilă.

· Delimitarea culoarelor pentru biciclete se face cu marcaj de culoare albă, linie simplă discontinuă. Se poate utiliza linie continuă pe contrasensul deschis bicicletelor.

· Se va asigura un spațiu de siguranță de 0,5 m liber de orice obstacol. În cazul în care culoarul pentru biciclete trece pe lângă parcaje auto paralele cu trotuarul, spațiul de siguranță între parcaje și bandă va fi de minimum 1 metru.

· Încadrarea obligatorie a investițiilor cu prevederile din Planurile de Mobilitate Urbană Durabilă/Strategiile Integrate de Dezvoltare Urbană/Planurile Urbanistice Generale, aprobate sau în curs de elaborare /aprobare. Este obligatoriu ca pista să aibă continuitate și să asigure conexiunea a cel puțin două puncte de interes la nivel local.
      Indicatorii obiectivului de investiții
· Număr de kilometri piste pentru bicicliști operaționale (km) la nivel local/metropolitan

· Număr de utilizatori ai pistelor nou construite și amenajate.

        Proiectele vor lua în considerare nevoile pasagerilor care aparțin grupurilor expuse riscului de discriminare, precum persoane în vârstă, persoane cu dizabilități, în vederea creșterii accesibilității acestora la facilitățile de transport prin includerea de activități de sprijin pentru a garanta siguranța tuturor persoanelor în utilizare.
         Investiția propusă respectă condițiile ce trebuie îndeplinite prin realizarea unui traseu de 3 Km piste pentru biciclete, având lățimea de 2 m, cu două sensuri de circulație ce asigură conectarea a cel puțin două puncte de interes la nivel local.
         Soluția tehnică adoptată pentru realizarea structurii rutiere se va încadra și va respecta criteriul DNSH, să nu aducă impact semnificativ asupra mediului, inclusiv utilizarea de materiale obținute prin procedee care nu afectează mediul, anume, se va încerca evitarea utilizării îmbrăcăminților cu materiale care conțin hidrocarburi, și amestecuri complexe ( imbrăcăminți bituminoase ). 
Se va pune accent pe relizarea unor structuri reziliente care să necesite întreținere redusă și care prin tehnologia de producție aduc un impact minimal asupra mediului.
III. Privind condițiile generale de eligibilitate

      Beneficiarul își asumă prin completarea declarației de angajament ( Model B), a celorlalte anexe și a cererii de finanțare, dovada capacității de cofinanțare a proiectului, cît și condițiile de incadrarea valorii în caloarea maximă eligibilă, încadrarea în perioada de eligibilitate a programului dar și respectarea principiilor de dezvoltare durabilă și a principiului esențial DNSH.
IV. Privind includerea stațiilor de reîncărcare pentru vehicule electrice

     Pentru respectarea și îndeplinirea acestei condiții beneficiarul își asumă să cuprindă în cadrul investiției și instalarea a cel puțin două stații de reîncărcare a vehiculelor electrice, a câte două puncte de reîncărcare fiecare sau o stație cu patru puncte de încărcare și a amplasamentului aferent acestora conform Anexa 1 Ghid specific, Fondul Local.


	8.

	Descrierea procesului de implementare
           Procesul de implementare al investițiilor prevăzute în cadrul planurilor multianuale sau ale planurilor de buget și investiții ale comunei Liebling respectă prevederile OG 45/2003 și sunt în concordanță cu strategia de dezvoltare locală a comunei noastre. Traseul unei lucrări de investiții prevede următoarele etape:
· Înaintarea propunerii către Serviciul de Investiții

· Fundamentarea investiției în conformitate cu legislația în vigoare 
· Introducerea solicitării și a fundamentării în cadrul Notei de Fundamentare, anexă a programului de investiții al noului an bugetar
· Pregătirea documentațiilor necesare în vederea completării cererii de finanțare a investiției prin PNRR Componenta 10- Fondul Local
· Semnarea contractului de finanțare 
· Întocmirea caietului de sarcini și a temei de proiectare în baza căruia se va cere realizarea studiului de fezabilitate
· Recepționarea studiului de fezabilitate și propunerea de aprobare către Consiliul Local al comunei Liebling a documentației tehnice și a indicatorilor aferenți.
· Încărcarea documentației în platforma pusă la dispoziția solicitanților.
· Contractarea seviciilor de întocmire a documentației tehnice, obținerea avizelor și acordurilor necesare obținerii autorizației de construire

· Recepția și încărcarea documentațiilor, a autorizației de construire, a acordurilor și avizelor în termenele prevăzute de ghidul solicitantului pe platforma PNRR.
· După verificarea și aprobarea documentațiilor se va pregătii și lansa licitația pentru execuția lucrărilor de construire prevăzute în cadrul investiției.

· Atribuirea contractului de execuție , realizarea și recepționarea lucrării în conformitate cu legislația în vigoare.

Desigur, în procesul de elaborare și prin documentele strategice ale UAT Liebling, beneficiarul își asumă integrarea în procesul decizional a voinței și nevoilor cetățenilor comunei.


	9.
	Alte informații
Nu este cazul.

